**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL R. vENCKIENĖS SKYRIMO Į KlAIPĖDOS VITĖS PAGRINDINĖS MOKYKLOS DIREKTORIAUS PAREIGAS**

**1. Sprendimo projekto esmė, tikslai ir uždaviniai.**

2018 m. kovo 16 d. įvyko konkursas Klaipėdos Vitės pagrindinės mokyklos direktoriaus pareigoms užimti. Šiuo sprendimo projektu prašome skirti konkurso nugalėtoją Renatą Venckienę į Klaipėdos Vitės pagrindinės mokyklos direktoriaus pareigas penkerių metų kadencijai.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas gavus konkurso nugalėtojos Renatos Venckienės prašymą skirti nuo 2018 m. gegužės 3 d. į Klaipėdos Vitės pagrindinės mokyklos direktoriaus pareigas, laimėjus konkursą.

LR Vietos savivaldos įstatymo 16 straipsnio 2 dalies 21 punkte nurodyta, kad išimtinė savivaldybės tarybos kompetencija yra *savivaldybės mokymo ir auklėjimo (toliau – švietimo) įstaigų vadovų skyrimas į pareigas ir atleidimas iš jų teisės aktų nustatyta tvarka.*

Švietimo įstaigų vadovai skiriami į pareigas 5 metams atviro konkurso būdu, savivaldybės tarybos sprendimu. Konkursas organizuojamas vadovaujantis Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193 (toliau – Tvarkos aprašas).

Konkurso metu komisija atrenka pretendentą, geriausiai pasirengusį eiti konkrečios švietimo įstaigos vadovo pareigas, pagal Tvarkos apraše pateiktas Vertinimo pastabų lenteles įvertina pretendentus. Pretendentų konkursinį balą sudaro pretendento kompetencijų vertinimo ataskaitos ir konkurso metu surinktų balų suma.

2018 m. kovo 16 d. vykusiame konkurse į Klaipėdos Vitės pagrindinės mokyklos direktoriaus pareigas dalyvavo viena pretendentė Renata Venckienė, kuri iš galimos maksimalios (5 balų) komisijos narių skiriamos konkursinio balo dalies surinko 4,1 balo, pretendento kompetencijų vertinimo ataskaitos balas – 3,6 balai. Iš viso R. Venckienė surinko 7,7 balus.

**3. Kokių rezultatų laukiama.**

Bus paskirtas Klaipėdos Vitės pagrindinės mokyklosvadovas.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Švietimo įstaigos vadovo darbo užmokestis nustatomas Lietuvos Respublikos valstybės ir savivaldybių įstaigų darbuotojų darbo apmokėjimo įstatymo (toliau Darbo apmokėjimo įstatymas) 5 priedą. Bendrojo ugdymo įstaigos vadovo pareiginės algos pastoviosios dalies koeficiento dydis priklauso nuo mokinių skaičiaus, pedagoginio darbo stažo ir vadybinės kvalifikacinės kategorijos. Koeficiento ribos vadovaujantis įstatymo 5 priedu yra nuo 9,3 iki 11,51 pareiginės algos (baziniais dydžiais). Klaipėdos Vitės pagrindinėje mokykloje yra daugiau kaip 500 mokinių. R. Venckienė turi daugiau kaip 15 metų pedagoginio darbo stažą ir turi 1-ąją vadybinę kvalifikacinę kategoriją.

Vadovaujantis Darbo apmokėjimo įstatymo 5 priedo 44 punktu, įstaigos vadovui, atsakingam už darbą su specialiųjų ugdymosi poreikių turinčiais mokiniais, pareiginės algos koeficientas gali būti didinamas iki 5 procentų, jeigu įstaigoje mokosi 10 ir daugiau tokius poreikius turinčių mokinių. Klaipėdos Vitės pagrindinėje mokykloje iš viso mokosi 41 specialiųjų ugdymosi poreikių turintys mokiniai.

**6. Lėšų poreikis sprendimo įgyvendinimui.**

Nustačius įstaigos vadovei vidutinį pareiginės algos pastoviosios dalies koeficientą 10,41 baziniais dydžiais, padidinus koeficientą 5 procentais, koeficientas sudarytų 10,93 baziniais dydžiais, metinis įstaigos vadovo darbo užmokesčio fondas sudarytų 17378,70 Eur (su socialinio draudimo įmokomis – 22670,51 Eur).

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – įstaiga turės vadovą.

PRIDEDAMA:

1. R. Venckienės prašymo priimti į darbą kopija (1 lapas).
2. Pretendentų į Klaipėdos Vitės pagrindinės mokyklos direktoriaus pareigas konkurso 2018 m. kovo 16 d. protokolo Nr. ADM-155 išrašas (1 lapas).
3. Klaipėdos miesto savivaldybės mero 2018 m. kovo 12 d. potvarkio Nr. M-18 „Dėl Klaipėdos Vitės pagrindinės mokyklos direktoriaus pareigoms eiti atrankos komisijos sudarymo“ kopija (1 lapas).
4. Teisės aktų išrašas, 3 lapai.

Personalo skyriaus vedėja Inga Gelžinytė-Litinskienė